Z A P I S N I K

Sa šeste (6) sjednice Općinskog vijeća Općine Brestovac, održane 28. siječnja 2021. godine u općinskoj vijećnici Općine Brestovac s početkom u 18,30 sati.

**Nazočni članovi Općinskog vijeća**: Tomo Vrhovac (HDZ), Drago Stojčević(SDP), Anita Franjić (HDZ), Ivan Kovačević (HDZ), Zdenko Petrović (HDZ), Jozo Ilić (HDZ), Darko Markanjević (HDZ),Igor Čančar (NV), Josip Pavić (HDZ).

**Nenazočni:** Tomislav Čočić (HDZ), Igor Smoljanović (SDP), Jurica Nikić-Čakar (NV) i Tomislav Babić (NV), opravdali svoj izostanak

**Ostali nazočni**: Zdravko Mandić, općinski načelnik

 Zdravko Tadić, predstavnik medija (novinar).

**Zapisničarka**: Marija Barunović, privremeni pročelnik u JUO Općine Brestovac

 Predsjednik Općinskog vijeća Tomo Vrhovac, pozdravlja sve vijećnike, općinskog načelnika i predstavnika medija, otvara mogućnost postavljanja vijećničkih pitanja (nitko se nije prijavio) a zatim predlaže dnevni red kako je navedeno u pozivu za 6.sjednicu Općinskog vijeća Općine Brestovac

 **d n e v n i r e d :**

* Usvajanje zapisnika s prethodne sjednice Općinskog vijeća
1. Prijedlog Odluke o načinu pružanja javne usluge sakupljanja komunalnog otpada na području općine Brestovac
2. Prijedlog odluke o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2022. godinu
3. Prijedlog Odluke o dodjeli jednokratne financijske potpore redovitim studentima za akademsku godinu 2021-2022.
4. Prijedlog Odluke o promjeni granica naselja Daranovci
5. Prijedlog Programa potpora za poticanje razvoja turizma u 2022.godini
6. Različito

Ovako predloženi dnevni red jednoglasno je usvojen (9 za) te se prešlo na rad po utvrđenim točkama dnevnog reda.

* **Usvajanje zapisnika sa prethodne sjednice Općinskog vijeća**

Nakon kraćeg razmatranja zapisnika sa prethodne sjednice Općinskog vijeća koja je održana 17. prosinca 2021. godine, donesena je odluka: Zapisnik sa pete sjednice Općinskog vijeća Općine Brestovac održane 17. prosinca 2021. godine jednoglasno je s (9 za) usvojen.

**TOČKA 1.Prijedlog Odluke o načinu pružanja javne usluge sakupljanja komunalnog otpada na području općine Brestovac**

Odluka o načinu pružanja javne usluge sakupljanja komunalnog otpada na području općine Brestovac usklađena je sa zakonom o gospodarenju otpadom a propisuje kriterije obračuna količine miješanog komunalnog otpada, standardne veličine i druga bitna svojstva spremnika za sakupljanje otpada, najmanju učestalost odvoza otpada prema područjima, obračunska razdoblja kroz kalendarsku godinu, područje pružanja javne usluge, iznos cijene obvezne minimalne javne usluge s obrazloženjem načina na koji je određena, odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada, odredbe o načinu korištenja zajedničkog spremnika i sve ostale okolnosti glede odredbi o provedbi ugovora koji se primjenjuju u slučaju nastupanja posebnih okolnosti uključujući elementarnu nepogodu, katastrofu i sl. te prijelazne i završne odredbe, rekao je općinski načelnik Zdravko Mandić.

Zatim je otvorena rasprava. U raspravu se uključio vijećnik Igor Čančar s konstatacijom da komunalci u vozilo za sakupljanje komunalnog otpada, razvrstani otpad plastiku i papir tovare u isti kamion, pa se čudi kakav je to način?…, zna da općina nema ništa s tim ali eto iznio je svoje zapažanje.

Općinski načelnik je ukratko odgovorio da sigurno negdje razvrstavaju taj prikupljeni otpad jer lociran je novi centar za prikupljanje komunalnog otpada Šagulje za više lokalnih jedinica.

Zatim je ova Odluka o načinu pružanja javne usluge sakupljanja komunalnog otpada na području općine Brestovac dana na glasovanje te je jednoglasno (9 za) usvojena u predloženom pismenom obliku.

**TOČKA 2. Prijedlog Odluke o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2022. godinu**

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži Prijedlog Odluke o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2022. godinu.

Općinski načelnik ukratko notira način raspodjele proračunskih sredstava političkim strankama prema broju njihovih članova i nezavisnih vijećnika u mjesečnim iznosima za 2022.godinu.

Visina sredstava po jednom članu općinskog vijeća iznosi 2.000,00 kuna, a za svakog člana općinskog vijeća podzastupljenog spola, političkim strankama i nezavisnim vijećnicima pripada i pravo na naknadu u visini od 10% iznosa predviđenog po svakom članu.

Zatim je otvorena rasprava. U raspravu se uključio vijećnik Igor Čančar rekavši da će se on i svi s njegove Nezavisne liste odreći financijskih sredstava koje ih po ovoj Odluci pripadaju, da će kroz desetak dana donijeti svi (njih trojica) izjave kojima to potvrđuju.

Budući da više nije bilo zainteresiranih za raspravu pod ovom točkom dnevnog reda, ista je dana na glasovanje te je s osam (8 za) i jedan (1 suzdržan) usvojena Odluka o raspoređivanju sredstava političkim strankama i vijećnicima s liste grupe birača zastupljenih u Općinskom vijeću Općine Brestovac za 2022. godinu u predloženom pismenom obliku.

**TOČKA 3. Prijedlog Odluke o dodjeli jednokratne financijske potpore redovitim studentima za akademsku godinu 2021-2022.**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da ukratko obrazloži prijedlog odluke o dodjeli jednokratne financijske potpore redovitim studentima za akademsku 2021-2022.godinu.

Općinski načelnik Zdravko Mandić ukratko notira da se ovom odlukom utvrđuje pravo na jednokratnu financijsku potporu svim redovitim studentima s prebivalištem na području općine Brestovac za studij u akademskoj 2021-2022.god., uvjeti i kriteriji za stjecanje prava na dodjelu te postupak kao i prava i obveze korisnika potpore. Potpore se dodjeljuju na osnovu javnog poziva koji objavljuje općinski načelnik.

Ukratko u prošloj 2020-2021. akademskoj godini po otvorenom javnom natječaju za jednokratnu financijsku potporu se javilo 44 studenta i svi su udovoljavali uvjetima iz natječaja. Analitički gledano najviše studenata je upisano u prvu godinu 40% zatim u drugu 25% ,treću 20% četvrtu 9% petu i više 4,5%. pretežno se studira u Osijeku 31,8%, zatim Zagrebu 29,5%, Požega 20,5%, Ostalo 18,2%.

Kako se nitko nije prijavio za raspravu, glasovanjem tj. osam (8za9 i jedan (1 suzdržan) donesena je Odluka o dodjeli jednokratne financijske potpore redovitim studentima za akademsku 2021-2022.godinu u predloženom pismenom obliku.

**TOČKA 4. Prijedlog Odluke o promjeni granica naselja Daranovci**

Nakon završetka katastarske izmjere i stavljanja u uporabu novog katastarskog operata i zemljišne knjige za k.o. Daranovci došlo je do promjene odnosno točnijeg evidentiranja granice navedene katastarske općine. Općinsko vijeće je dužno donijeti odluku o promjeni granica naselja po kojoj će se ista provesti u registru prostornih jedinica.

Budući da nije bilo zainteresiranih vijećnika za raspravu, ova točka dnevnog reda dana je na glasovanje te je s osam (8 za) i jednim (1 suzdržanim) Odluka o promjeni granica naselja Daranovci usvojena u predloženom pismenom obliku.

**TOČKA 5.Prijedlog Programa potpora za poticanje razvoja turizma u 2022.godini**

Programom potpora za poticanje razvoja turizma na području općine Brestovac u 2022. godini utvrđuju se mjere, kriteriji i postupak dodjele potpora male vrijednosti za poticanje razvoja turizma na području općine. Potpore za poticanje turizma podrazumijevaju dodjelu bespovratnih novčanih sredstava iz proračuna a korisnici sredstava po ovom programu mogu biti fizičke i pravne osobe koje u trenutku plaćanja potpore u svojem vlasništvu ili zakupu imaju nekretnine namijenjene iznajmljivanju turistima ili će postojeće nekretnine prenamijeniti za iznajmljivanje turistima a registrirane za pružanje ugostiteljskih i turističkih usluga, rekao je općinski načelnik.

Zatim je otvorena rasprava, a kako u raspravi nije nitko sudjelovao, ova točka dnevnog reda dana je na glasovanje te je Program potpore za poticanje razvoja turizma u 2022.godini jednoglasno (9 za) usvojen u predloženom pismenom obliku.

**TOČKA 6. Različito**

Pod ovom točkom dnevnog reda općinski načelnik Zdravko Mandić je ukratko notirao popis stanovništva te ukazao na brojčani pad stanovništva u svim naseljima i to do 20%. Neka naselja ukupno njih 7 od 48 koliko broji općina Brestovac su bez ijednog stanovnika tj. potpuno prazni. Općina broji ukupno 3.018 stanovnika s 1.145 brojem kućanstava, dodao je općinski načelnik

Ovim je dnevni red iscrpljen, te je sjednica zaključena u 19, 00 sati.

Zapisnik vodila: PREDSJEDNIK

 Marija Barunović OPĆINSKOG VIJEĆA

 Tomo Vrhovac